2015.05.18

Judith Sargentini és Jávor Benedek EP képviselők részére

Tisztelt Képviselők!

Köszönjük a magyarországi civil szektor helyzetéről szóló levelüket.

A Bizottság osztozik az Önök aggályaiban. A civil társadalomnak elengedhetetlen szerepe van az alapvető jogok védelmében és terjesztésében, ezt a szerepet pedig támogatnunk és védelmeznünk kell.

A Bizottságot különösen aggasztja a Magyarország és Norvégia között feszülő ellentét, valamint a vita utóélete, mely komoly hatással lehet egyes az alapvető jogokat terjesztésén dolgozó civil szervezetekre. A Bizottság mindkét felet arra bíztatta, hogy további késedelem nélkül, rugalmas és konstruktív módon találjanak megoldást a köztük lévő vita feloldására, figyelembe véve az Európai Gazdasági Térséget, valamint a Norvég Finanszírozási Mechanizmus 2009-2014 programját.

A Bizottság úgy tudja, hogy egy magyar bírósági döntés szerint törvénysértő volt a rendőrség részéről, amikor az a tavalyi év során az Ökotárs Alapítvány székházában házkutatást tartott. Mindennek ellenére a probléma a mai napig nem oldódott meg.

Továbbá megjegyzem, hogy a Norvég Finanszírozási Mechanizmus indítványozta az érintett civil szervezetek független átvilágítását, mely elérhetővé válása esetén hozzájárulhat a helyzet tisztázásához.

Biztosíthatom Önöket arról, hogy a Bizottság szoros figyelemmel követi az eseményeket és mérlegeli, hogy szükség van-e további lépésekre.

Tisztelettel,

Franz TIMMERMANS